Rhestr o wledydd yn ôl CMC (PPP)

Mae CMC (PPP) yn golygu cynnyrch mewnwladol crynswth yn seiliedig ar gydraddoldeb pŵer prynu. Mae'r erthygl hon, Rhestr o wledydd yn ôl CMC (PPP), yn cynnwys rhestr o wledydd yn ôl eu GDP wedi'u hamcangyfrif (PPP). Ceir rhestrau o wledydd yn ôl amcangyfrifon a rhagolygon gan sefydliadau ariannol ac ystadegol sy'n cyfrifo gan ddefnyddio cyfraddau cyfnewid swyddogol y farchnad neu'r llywodraeth. Seiliwyd y ddata ar y dudalen hon ar y ddoler ryngwladol, uned safonol a ddefnyddir gan economegwyr. Mae rhai rhanbarthau nad ydynt yn cael eu hystyried yn eang yn wledydd sofran hefyd yn ymddangos ar y rhestr os ydyn nhw'n ardaloedd awdurdodaeth benodol neu'n endidau economaidd. Gellir dadlau bod cymariaethau CMC gan ddefnyddio PPP yn fwy defnyddiol na'r rhai sy'n defnyddio CMC enwol (nominal) wrth asesu marchnad ddomestig gwladwriaeth oherwydd bod PPP yn ystyried cost gymharol nwyddau, gwasanaethau a chyfraddau chwyddiant lleol y wlad, yn hytrach na defnyddio cyfraddau cyfnewid marchnad ryngwladol, sy'n gall ystumio'r gwahaniaethau gwirioneddol mewn incwm y pen. Fodd bynnag, mae'n gyfyngedig wrth fesur llif arian rhwng gwledydd ac wrth gymharu ansawdd yr un nwyddau rhwng gwledydd. Defnyddir PPP yn aml i fesur trothwy tlodi byd-eang ac fe'i defnyddir gan y Cenhedloedd Unedig wrth lunio'r mynegai datblygiad dynol. Mae'r arolygon hyn megis y Rhaglen Cymharu Rhyngwladol yn cynnwys nwyddau masnachadwy a nwyddau na ellir eu masnachu mewn ymgais i amcangyfrif basged gynrychioliadol o'r holl nwyddau.